Een dood, twee beseer in Jhb-ongelukFoto: Verskaf. Een man is dood en twee ander beseer toe een motor die agterkant van ŉ ander motor getref het. Russel Meiring, woordvoerder van ER24, het gesê die voorval het Donderdagaand op die N1-snelweg naby die Rivonia-afrit in Johannesburg plaasgevind. “Albei motors het aan die linkerkant van die pad gestaan. Die liggaam van ŉ man, vermoedelik in sy 20’s, het agter een van die motors gelê,” het Meiring gesê. Volgens hom is die man op die toneel dood verklaar. Twee ander mense, ŉ man en ŉ vrou, het matige beserings opgedoen. Die beseerdes is na hospitale vervoer vir verdere mediese behandeling. Die polisie ondersoek die voorval.